கேள்வி: கூலும் பற்றி விளக்கவும்.
பதில்: statcoulomb | units3 = அணு அலகுகள் | inunits3 = elementary charge }} கூலும் (''coulomb'') அல்லது கூலோம் (ஈழத்து வழக்கு) என்பது மின்மம் அளக்கும் அனைத்துலக அலகு (SI அலகு, ஆனால் ''அடிப்படை'' அனைத்துலக முறை அலகுகள் (SI) அலக்குகள் 7 இல் ஒன்று அல்ல). இந்த அலகின் அனைத்துலகக் குறியீடு : C. கூலும் என்பது 18ம் நூற்றாண்டு மின்னியல் துறையில் முன்னணி ஆய்வுகள் செய்த சார்லசு அகுசிட்டின் டி கூலும் (Charles-Augustin de Coulomb) என்னும் பிரான்ஸ் அறிவியலாளரின் நினைவாக சூட்டப்பட்ட பெயர் ஆகும்.
கேள்வி: கூலும் - வரையறை குறித்து விரிவாக சொல்லுங்கள்.
பதில்: ஒரு கூலும் என்பது ஓர் ஆம்பியர் மின்னோட்டம் ஒரு நொடி நிகழும் பொழுது நகர்த்தப்படும் மொத்த மின்மம் அளவு. வேறு விதமாகக் கூறுவதென்றால் ஒரு பாராடு (Farad) மின்தேக்குமை கொண்ட மின்தேக்கியில் ஒரு வோல்ட்டு மின்னழுத்தம் கொள்ளத் தேவையான மின்ம அளவு. கூலும் என்பது ''அடிப்படை'' அனைத்துலக முறை அலகுகள் ஆம்பியர், நொடி ஆகியவற்றில் இருந்து வருவிக்கும் ஓர் முக்கியமான SI அலகு. 1 கூலும் = 1 ஆம்பியர் x 1 நொடி.